pythainlp/thai-wiki-dataset-v4 huggingface dataset:
ควร์ท ฟ็อน ชไลเชอร์

พลเอกทหารราบ ควร์ท แฟร์ดีนันท์ ฟรีดริช แฮร์มัน ฟ็อน ชไลเชอร์  เป็นนายพลชาวเยอรมันและนายกรัฐมนตรีคนสุดท้ายในช่วงสาธารณรัฐไวมาร์ คู่แข่งทางอำนาจของอดอล์ฟ ฮิตเลอร์ ชไลเชอร์ถูกลอบสังหารโดยพวกเอ็สเอ็สของฮิตเลอร์ในช่วงคืนมีดยาวใน ค.ศ. 1934
ชไลเชอร์เกิดในครอบครัวตระกูลทหารในบรันเดินบวร์คอันแดร์ฮาเฟิล เมื่อวันที่ 7 เมษายน ค.ศ. 1882 ได้เข้าร่วมกองทัพปรัสเซียในฐานะนายทหารยศร้อยโท ใน ค.ศ. 1900 เขาเติบโตกลายเป็นเจ้าหน้าที่นายทหารฝ่ายเสนาธิการในทบวงรถไฟของคณะเสนาธิการใหญ่เยอรมันและทำหน้าที่ในคณะเสนาธิการแห่งกองบัญชาการกองทัพสูงสุดในช่วงสงครามโลกครั้งที่หนึ่ง ชไลเซอร์ได้ทำหน้าที่เป็นผู้ประสานงานระหว่างกองทัพบกและสาธารณรัฐไวมาร์ที่เพิ่งก่อตั้งใหม่ ๆ ในช่วงการปฏิวัติเยอรมัน ค.ศ. 1918–1919 ชไลเซอร์มีบทบาทที่สำคัญในความพยายามของไรชส์แวร์เพื่อหลีกเลียงข้อจำกัดของสนธิสัญญาแวร์ซาย ชไลเซอร์ได้เถลิงอำนาจในตำแหน่งหัวหน้าของกระทรวงกองทัพแห่งไรชส์แวร์และที่ปรึกษาคนสนิทใกล้ชิดของประธานาธิบดี เพาล์ ฟ็อน ฮินเดินบวร์ค ตั้งแต่ ค.ศ. 1926 เป็นต้นมา ภายหลังจากการแต่งตั้งวิลเฮ็ล์ม เกรอเนอร์ ที่ปรึกษาของเขา ให้เป็นรัฐมนตรีว่าการกระทรวงไรชส์แวร์ ใน ค.ศ. 1928 ชไลเชอร์กลายเป็นหัวหน้าของสำนักงานกิจการรัฐมนตรี (Ministeramt) ของรัฐมนตรีว่าการกระทรวงไรชส์แวร์ ใน ค.ศ. 1929 ใน ค.ศ. 1930 เขามีบทบาทที่สำคัญในการโค่นล้มรัฐบาลแฮร์มัน มึลเลอร์ และแต่งตั้งให้ไฮน์ริช บรือนิง ขึ้นเป็นนายกรัฐมนตรี เขาได้เข้าสมัครเป็นทหารหน่วยเอ็สอาของพรรคนาซีในฐานะกองกำลังสนับสนุนสำหรับไรชส์แวร์ ตั้งแต่ ค.ศ. 1931 เป็นต้นมา
เริ่มต้นใน ค.ศ. 1932 ชไลเชอร์ได้ดำรงตำแหน่งเป็นรัฐมนตรีว่าการกระทรวงไรชส์แวร์ในคณะรัฐบาลของฟรันทซ์ ฟ็อน พาเพิน ชไลเซอร์ได้จัดระเบียบของความล่มจมของพาเพินและสืบทอดตำแหน่งต่อในฐานะนายกรัฐมนตรีในวันที่ 3 ธันวาคม ในช่วงระยะเวลาอันสั้นของเขา ชไลเชอร์ได้เจรจากับเกรกอร์ ชตรัสเซอร์ในความเป็นไปได้ที่จะแยกตัวออกจากพรรคนาซี แต่แผนการของพวกเขาล้มเหลว ชไลเชอร์ได้พยายามที่จะให้ฮิตเลอร์ "เชื่อฟัง" ในการให้ความร่วมมือกับรัฐบาลของเขา ด้วยการข่มขู่ด้วยพันธมิตรพรรคการเมืองต่อต้านนาซี ที่เรียกว่า เควร์ฟรอนต์ ("แนวร่วมขวาง") ฮิตเลอร์ได้ปฏิเสธที่จะละทิ้งการอ้างสิทธิ์ในตำแหน่งนายกรัฐมนตรีและแผนของชไลเชอร์ก็ล้มเหลว ชไลเชอร์ได้เสนอให้ประธานาธิบดีฮินเดินบวร์คทำการแบ่งแยกรัฐสภาไรชส์ทาคและปกครองแบบระบอบเผด็จการโดยพฤตินัย แนวทางของการปฏิบัตินี้ได้ถูกฮินเดินบวร์คปฏิเสธ 
เมื่อวันที่ 28 มกราคม ค.ศ. 1933 การเผชิญหน้ากับความอ่อนแอทางการเมืองและสุขภาพที่ย่ำแย่ ชไลเชอร์ได้ลาออกและแนะนำให้แต่งตั้งอดอล์ฟ ฮิตเลอร์ขึ้นตำแหน่งแทนเขา ชไลเชอร์ได้พยายามที่จะกลับเข้าสู่การเมืองอีกครั้งโดยใช้ประโยชน์จากความแตกแยกระหว่างแอ็นสท์ เริห์มและฮิตเลอร์ แต่ในวันที่ 30 มิถุนายน ค.ศ. 1934 เขาและเอลิซาเบธ ภรรยาของเขาได้ถูกลอบสังหารตามคำสั่งของฮิตเลอร์ในช่วงคืนมีดยาว
ฟาติน ซิดคียา

ฟาติน ซิดคียา ลูบิส (เกิด 30 กรกฎาคม พ.ศ. 2539 เป็นนักร้องชาวอินโดนีเซีย ที่ได้รับรางวัลชนะเลิศจากการแข่งขัน "เดอะเอ็กซ์แฟกเตอร์ อินโดนีเซีย" ฤดูกาลแรก.
ชานชาลายื่น

<templatestyles src="Routemap/styles.css"/>
ชานชาลายื่น เป็นชานชาลารูปแบบหนึ่ง นิยมใช้ในสหราชอาณาจักรและประเทศออสเตรเลีย เพื่อเป็นจุดสิ้นสุดของชานชาลาของสถานีรถไฟ ชานชาลายื่น จะมีขนาดสั้นกว่าชานชาลาแบบอื่น ๆ ตัวอย่างของชานชาลารูปแบบนี้ในประเทศไทย ได้แก่ สถานีรถไฟกรุงเทพ (หัวลำโพง)
ระบบจ่ายไฟฟ้าเหนือหัว

ระบบจ่ายไฟฟ้าเหนือศีรษะ หรือ ระบบจ่ายไฟฟ้าแบบยกสูง เป็นระบบการจ่ายไฟฟ้าแก่ทางรถไฟประเภทหนึ่ง ประกอบด้วยสายลวดตัวนำเปลือย แขวนไว้กับลูกถ้วยฉนวนซึ่งยึดตรึงที่เสา กระแสไฟฟ้าจะไหลผ่านขารับกระแสไฟฟ้าเหนือศีรษะที่เรียกว่า แหนบรับไฟ เข้าสู่ระบบขับเคลื่อนขบวนรถ เพื่อให้ครบวงจรไฟฟ้า กระแสไฟฟ้าจะไหลผ่านรางรถไฟหรือราวเหล็กเส้นที่สี่ซึ่งต่อสายดินไว้ ระบบจ่ายไฟฟ้าเหนือศีรษะมักต่อเข้ากับระบบไฟฟ้าแรงสูง เพื่อลดการสูญเสียจากการส่งไฟฟ้าเป็นระยะทางไกล ๆ
ระบบจ่ายไฟฟ้าเหนือศีรษะ มีชื่อเรียกอื่นดังนี้
หลักการทำงาน.
พลังงานไฟฟ้าที่จ่ายให้รถไฟด้วยวิธีเหนือศีรษะ จะจ่ายผ่านสาลี่ซึ่งเป็นคันเหล็กยันกับสายไฟฟ้าเปลือย ซึ่งสาลี่อาจเป็นแบบพับได้ (สาลี่พับ; pantograph) แบบบ่วงกลม (สาลี่บ่วง; bow collector) หรือแม้แต่เป็นลูกรอกติดปลายเหล็ก (สาลี่ติดรอก; trolley pole) ขบวนรถที่ใช้พลังงานไฟฟ้า จะยกสาลี่ขึ้นติดสายเพื่อให้กระแสไฟฟ้าไหลผ่านเข้าสู่ระบบขับเคลื่อน จากนั้นจึงจะไหลลงรางกลับไปยังสถานีจ่ายไฟ หรือลงดินต่อไป การจ่ายไฟฟ้าด้วยวิธีเหนือศีรษะมีข้อดีคือ บำรุงทางได้ง่ายโดยไม่ต้องพะวงกับการไปเหยียบกับราวจ่ายไฟฟ้าที่พื้น แต่มีข้อเสียคือเป็นตัวจำกัดความสูงของขบวนรถ นอกเหนือจากอุโมงค์ ทั้งนี้ทางรถไฟที่ติดตั้งระบบจ่ายไฟฟ้าไม่ว่าด้วยวิธีใดก็ตามสามารถให้รถจักรดีเซลและรถดีเซลรางทำขบวนผ่านได้โดยไม่มีผลใด ๆ ต่อระบบจ่ายไฟ
มะนิลาไลต์เรล

มะนิลาไลต์เรล หรือรู้จักกันในชื่อ LRT เป็นระบบขนส่งมวลชนประเภทหนึ่งในเมโทรมะนิลา ประเทศฟิลิปปินส์ เป็นระบบรถไฟฟ้ารางเบา ดำเนินการโดย Light Rail Transit Authority (LRTA) ซึ่งดำเนินการพร้อมกันกับมะนิลาเมโทร (MRT-3 หรือสายสีน้ำเงิน) และการรถไฟแห่งชาติฟิลิปปินส์ (PNR) เป็นส่วนหนึ่งของระบบขนส่งมวลชนแห่งสาธารณรัฐฟิลิปปินส์ (SRTS)
รถไฟฟ้ารางเบาในกรุงมะนิลาเป็นระบบขนส่งมวลชนความเร็วสูงที่เก่าแก่ที่สุดในเอเชียตะวันออกเฉียงใต้ เปิดให้บริการใน ค.ศ. 1984 ตามด้วยการรถไฟฟ้าขนส่งมวลชนในสิงคโปร์ที่ได้เปิดให้บริการใน ค.ศ. 1987 
สถิติผู้โดยสาร 2.1 ล้านคนต่อวัน มีจำนวน 31 สถานี ระยะทาง เป็นทางยกระดับ 2 ทางวิ่ง สำหรับสาย 1 เปิดให้บริการใน ค.ศ. 1984 มีแนวเส้นทางเหนือ-ใต้ ส่วนสาย 2 เปิดให้บริการใน ค.ศ. 2004 แนวเส้นทางตะวันออก-ตะวันตก
โรงแรมนานาชาติยังกักโด

โรงแรมนานาชาติยังกักโด  เป็นโรงแรมที่ใหญ่ที่สุดในประเทศเกาหลีเหนือ และสูงเป็นอันดับที่ 2 รองจากโรงแรมรยูกย็อง ตั้งอยู่บนเกาะยังกัก ห่างจากใจกลางกรุงเปียงยางไปทางทิศตะวันออกเฉียงใต้ 2 กิโลเมตร มีความสูง มีภัตตาคารหมุนอยู่ที่ชั้น 47 มีจำนวนห้อง 1,000 ห้อง มีพื้นที่ 87,870 ตารางเมตร ก่อสร้างระหว่างปี ค.ศ. 1986-1992 โดยบริษัทฝรั่งเศสแห่งหนึ่ง และเปิดในปี ค.ศ. 1995
รายชื่อระบบรถโดยสารประจำทางด่วนพิเศษ

รายชื่อระบบรถโดยสารประจำทางด่วนพิเศษทั่วโลก
เอเชีย.
จีน.
ไฮไลท์สีฟ้า คือ ยังไม่เปิดให้บริการ
หมายเหตุ
<templatestyles src="Reflist/styles.css" />
สถานีรถไฟโซล

สถานีรถไฟโซล เป็นสถานีรถไฟหลักที่สำคัญในโซล ประเทศเกาหลีใต้ ให้บริการในเส้นทางสายคย็องบูและสายคย็องอึย
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สถานีรถไฟโทราซัน

สถานีรถไฟโทราซัน  เป็นสถานีรถไฟที่ตั้งอยู่บนทางรถไฟสายคย็องอึยซึ่งครั้งหนึ่งเคยเชื่อมต่อระหว่างเกาหลีเหนือกับเกาหลีใต้ สถานีรถไฟนี้เป็นสถานีสุดท้ายบริเวณชายแดนเกาหลีใต้ก่อนที่จะเข้าสู่เขตเกาหลีเหนือ และเคยทำหน้าที่เป็นที่หยุดรถทางเหนือสุดของสายคย็องอึยอยู่หลายปี
ในเดือนธันวาคม ค.ศ. 2007 เริ่มมีการเดินขบวนรถไฟสินค้าผ่านสถานีโทราซันเข้าไปในเขตเกาหลีเหนือ โดยนำสินค้าไปส่งในเขตอุตสาหกรรมแคซ็องและนำสินค้าสำเร็จรูปกลับเข้ามาในเกาหลีใต้ เคยมีการกำหนดให้รถไฟนี้เดินทางเป็นระยะทาง 16 กิโลเมตร (9.9 ไมล์) ทุกวันจันทร์ถึงศุกร์
อย่างไรก็ตาม ในเดือนธันวาคม ค.ศ. 2008 รัฐบาลเกาหลีเหนือได้ปิดการเดินทางข้ามพรมแดนลง หลังจากที่กล่าวหาว่าเกาหลีใต้ใช้นโยบายการเผชิญหน้ากับเกาหลีเหนือ เหตุการณ์นี้เกิดในช่วงเดียวกับการเลือกตั้งสมาชิกสภาผู้แทนราษฎรเกาหลีใต้และการเปลี่ยนแปลงอำนาจไปสู่รัฐบาลอนุรักษนิยม
ปัจจุบันสถานีรถไฟแห่งนี้มีรถไฟบริการนักท่องเที่ยวจากโซล 4 ขบวนต่อวัน
สายพย็องบู

สายพย็องบู  เป็นเส้นทางรถไฟสายหนึ่งในประเทศเกาหลีเหนือ ดำเนินการโดยการรถไฟแห่งรัฐเกาหลี วิ่งจากกรุงเปียงยางไปยังเมืองแคซ็อง
เส้นทางนี้เป็นส่วนต่อขยายจากสายพย็องอึย ซึ่งจะเชื่อมต่อจากกรุงเปียงยางไปจนถึงเมืองปูซาน ประเทศเกาหลีใต้ แต่ปัจจุบันการเดินรถก็สิ้นสุดที่เมืองแคซ็อง
ในวันที่ 11 ธันวาคม ค.ศ. 2007 ขบวนรถไฟสินค้าจากเกาหลีใต้ได้ผ่านเข้าไปในเกาหลีเหนือเพื่อนำสินค้าไปส่งเขตอุตสาหกรรมแคซ็อง และขบวนรถไฟก็เดินทางกลับมาอย่างปลอดภัย มีระยะทาง ให้บริการทุกสัปดาห์
แต่ในวันที่ 1 ธันวาคม ค.ศ. 2008 รัฐบาลเกาหลีเหนือได้ปิดทางรถไฟข้ามชายแดนลง หลังจากที่ถูกกล่าวหาในด้านคัดค้านการเมือง ทำให้ไม่มีรถไฟข้ามไปยังฝั่งเกาหลีเหนืออีก
ขน

ขน หมายถึง เส้นขนที่มีความจำกัด ไม่เจริญเติบโต แตกต่างจากเส้นผม ขึ้นแทรกตามรูขุมขนทั่วบริเวณของร่างกาย ในบริเวณที่ไม่มีชื่อเรียกเฉพาะ เรียกว่า ขน เส้นขนที่มีความจำกัดความยาว เช่นเดียวกับขน เช่น คิ้ว หรือขนที่บริเวณรูทวารก็เช่นกัน ซึ่งเป็นขนที่ไม่มีชื่อเรียกอย่างทั่วไป ขนที่มีชื่อเรียกเฉพาะเป็นส่วนเส้นขนที่เรียกชื่อตามอวัยวะ เช่น ขนจมูก ขนรักแร้ ขนตา และขนที่อวัยวะเพศ หรือ ขนเพชร ก็เป็นขนชนิดหนึ่ง ขนนับเป็นอวัยวะส่วนหนึ่งที่สะท้อนถึงกระบวนคิดและเผ่าพันธุ์ของมนุษย์ โดยมากเข้าใจว่า ขนเป็นส่วนประกอบของอวัยวะที่บ่งบอกเพศว่าเป็นบุรุษหรือสตรี และปรากฏชัดเจนว่าชาวเอเชียตะวันออกและชาวเอเชียตะวันออกเฉียงใต้ มีขนตามเรือนร่างน้อยกว่าชาวทวีปอื่นซึ่งมีขนทั่วบริเวณเรือนร่างมากกว่าอย่างเห็นได้ชัด ในภาษาอังกฤษไม่เรียกแยกระหว่าง "ผม" กับ "ขน"
อียิปต์แอร์ เที่ยวบินที่ 864

อียิปต์แอร์ เที่ยวบินที่ 864 เดินทางออกจากท่าอากาศยานนานาชาติไคโร กรุงไคโร ประเทศอียิปต์ เมื่อวันที่ 25 ธันวาคม พ.ศ. 2519 พร้อมด้วยผู้โดยสาร 43 คน และลูกเรือ 9 คน ไปยังปลายทางคือท่าอากาศยานนานาชาติกรุงเทพ ฯ (หรือท่าอากาศยานนานาชาติดอนเมืองในปัจจุบัน) 
เมื่อเวลา 3 นาฬิกา 30 นาที เที่ยวบินที่ 864 ติดต่อกับหอบังคับการบินเพื่อลงที่ท่าอากาศยานนานาชาติกรุงเทพ ฯ หลังจากที่หอบังคับการบินแจ้งกับเที่ยวบิน 864 ว่าพร้อมให้เที่ยวบิน 864 ลงจอดได้ ตัวเครื่องได้ตกลงบริเวณโรงงานอุตสาหกรรมห่างจากท่าอากาศยานนานาชาติกรุงเทพ ฯ ขึ้นไปทางเหนือประมาณ 2 กิโลเมตร ผู้โดยสารและลูกเรือบนเครื่อง เสียชีวิตทั้งลำ พร้อมทั้งผู้เสียชีวิตบนภาคพื้นอีก 19 คน
คิม ฮย็อง-จุน

คิม ฮย็อง-จุน (อักษรโรมัน: Kim Hyung-Jun; เกาหลี: ; ฮันจา: ; อาร์อาร์: "Kim Hyeong-jun"; เอ็มอาร์: "Kim Hyŏng Chun"; เกิด 3 สิงหาคม 2530) เป็นนักสร้างความบันเทิงชาวเกาหลีใต้ และเคยเป็นสมาชิกวงดับเบิลเอส501 แต่ในปี 2553 ได้ละดีเอสพีมีเดียไปเข้ากับเอสพลัสเอนเตอร์เทนเมนต์เพื่อเป็นศิลปินเดี่ยว
การเป็นศิลปินเดี่ยวเริ่มตั้งแต่เดือนมีนาคม 2554 ด้วยการออกมินิอัลบั้มชื่อ "มายเกิร์ล (My Girl)" and musical debut in "Caffeine". ครั้นปีถัดมา ได้แสดงละครเป็นหนแรก ได้บทบาทคัง-มิน (Kang-min) ในเรื่อง "มายไชนิงเกิร์ล (My Shining Girl)" ของเคบีเอส พร้อมกับบทบาท ช็อง มิน-แช (Jung Min-chae) ในเรื่อง "เลตบล็อสซอม (Late Blossom)" ของเอสบีเอสพลัส เป็นเหตุให้ได้รับรางวัลหลายประการเมื่อปลายปี
พระเจ้าเกออร์คแห่งซัคเซิน

พระเจ้าเกออร์คแห่งซัคเซิน  เป็นกษัตริย์แห่งซัคเซินจากราชวงศ์เวททิน ตั้งแต่ 19 มิถุนายน ค.ศ. 1902 ถึง 15 ตุลาคม พ.ศ. 1904
พระเจ้าเกออร์คแห่งซัคเซิน เสด็จพระราชสมภพเมื่อ 23 สิงหาคม ค.ศ. 1832 ที่เมืองเดรสเดิน พระองค์เป็นพระราชโอรสพระองค์ที่ 2 ของพระเจ้าจอห์นแห่งซัคเซินกับเจ้าหญิงอมาลี เอากุสเทอแห่งบาวาเรีย พระราชธิดาในพระเจ้ามักซีมีเลียนที่ 1 โยเซฟแห่งบาวาเรีย
เมื่อวันที่ 11 พฤษภาคม 1859 ที่พระราชวังเบเลม เมืองลิสบอน พระเจ้าเกออร์คทรงอภิเษกสมรสกับเจ้าหญิงมารีอา แอนนาแห่งโปรตุเกสพระราชธิดาพระองค์โตของสมเด็จพระราชินีนาถมารีอาที่ 2 แห่งโปรตุเกสกับพระราชสวามีพระเจ้าเฟอร์นันโดที่ 2 แห่งโปรตุเกส
พระเจ้าอัลแบร์ทแห่งซัคเซินพระเชษฐาของพระองค์กับเจ้าหญิงคาโรลาแห่งวาซาไม่มีรัชทายาท ทำให้พระองค์ทรงเป็นรัษทายาทโดยสันนิษฐานไปโดยปริยาย เมื่อพระเจ้าอัลแบร์ทสวรรคต พระองค์จึงได้สืบราชสมบัติต่อจากพระเชษฐา รัชกาลของพระองค์นั้นสั้นเพียงสองปี พระองค์ก็เสด็จสวรรคต พระราชโอรสของพระองค์ พระเจ้าฟรีดิช เอากุสท์ที่ 3 แห่งซัคเซินจึงครองราชสมบัติต่อจากพระองค์
วงศ์ย่อยระย่อม

วงศ์ย่อยระย่อม (ชื่อวิทยาศาสตร์: "Rauvolfioideae") เป็นวงศ์ย่อยของพืชมีดอกในวงศ์ Apocynaceae (อันดับ Gentianales) พืชส่วนใหญ่เป็นไม้ยืนต้น
เผ่าและสกุล.
ปัจจุบัน (2022) มีการจัดตั้งเผ่าขึ้นถึง 11 เผ่า:
Aspidospermateae.
Authority: Miers, 1878
Alstonieae.
Authority: G. Don, 1837
Vinceae.
Authority: Duby, 1828
Willughbeieae.
Authority: A.DC., 1844
Tabernaemontaneae.
Authority: G. Don, 1838
Melodineae.
Authority: G. Don, 1837
Hunterieae.
Authority: Miers, 1878
Amsonieae.
Authority: M.E. Endress, 2014
Alyxieae.
Authority: G. Don, 1837
Plumerieae.
Authority: E. Mey., 1838
Carisseae.
Authority: Dumort, 1829
ประสิทธิ์ ไชยศรีษะ

จ่าสิบตำรวจ ประสิทธิ์ ไชยศีรษะ (เกิด 2 มีนาคม พ.ศ. 2508) หรือ จ่าประสิทธิ์ อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย เคยเป็นหนึ่งในแนวร่วมของแนวร่วมประชาธิปไตยต่อต้านเผด็จการแห่งชาติ
ประวัติ.
ประสิทธิ์เกิดเมื่อวันที่ 2 มีนาคม พ.ศ. 2508 ที่ตำบลตูม อำเภอปรางค์กู่ จังหวัดศรีสะเกษ สำเร็จการศึกษาระดับมัธยมศึกษาตอนปลาย
กีเตกา

กีเตกา  เป็นเมืองหลวงและเมืองใหญ่เป็นอันดับ 2 ของประเทศบุรุนดี ตั้งอยู่ทางตะวันออกของนครบูจุมบูรา เป็นเมืองหลักของจังหวัดกีเตกา หนึ่งใน 17 จังหวัดของประเทศ เป็นที่ตั้งของพิพิธภัณฑ์แห่งชาติบุรุนดี และมีสนามบินกีเตการองรับ
กีเตกาได้รับการประกาศให้เป็นเมืองหลวงใหม่ของบุรุนดีเมื่อวันที่ 24 ธันวาคม พ.ศ. 2561
กูริโก

กูริโก  เป็นเมืองหลักของจังหวัดกูริโก ส่วนหนึ่งของแคว้นเมาเลในประเทศชิลี ชื่อของเมืองมีความหมายว่า "น้ำดำ" เมืองมีชื่อเสียงด้าน เค้ก ผลไม้ และไวน์ จากข้อมูลของสำนักงานสถิติแห่งชาติในปี ค.ศ. 2002 กูริโกมีพื้นที่ 1,328.4 ตร.กม. และมีประชากร 119,585 คน 
เมืองกูริโกก่อตั้งในปี ค.ศ. 1743 โดยโฆเซ มันโซ เด เบลัสโก (José Manso de Velasco)
กลุ่มเกาะชิโลเอ

กลุ่มเกาะชิโลเอ  เป็นกลุ่มเกาะนอกชายฝั่งของประเทศชิลี แบ่งแยกออกจากแผ่นดินใหญ่ของชิลีโดยช่องแคบชากาโอทางทิศเหนือ ทะเลชิโลเอตั้งอยู่ทางตะวันออก และอ่าวกอร์โกบาโดตั้งอยู่ทางทิศตะวันออกเฉียงใต้ เกาะของกลุ่มเกาะ ยกเว้นหมู่เกาะเดเซร์โตเรส เป็นส่วนหนึ่งของจังหวัดชิโลเอ (หมู่เกาะเดเซร์โตเรส เป็นส่วนหนึ่งของจังหวัดปาเลนา) มีเกาะที่สำคัญคือ เกาะชิโลเอ
กลุ่มเกาะเป็นที่รู้จักด้านประเพณีความเชื่ออันโดดเด่น รวมถึงตำนานต่าง ๆ อาหาร และสถาปัตยกรรมอันมีเอกลักษณ์
บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์)

บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์)  คือหมู่อาคารที่พักอาศัยที่ตั้งอยู่ริมถนน หรือ ทาวน์เฮาส์ ในเขตกรุงบรัสเซลส์ ซึ่งออกแบบการก่อสร้างโดยสถาปนิกคนสำคัญของเบลเยียม วิกตอร์ ออร์ตา ซึ่งมีจำนวนทั้งสิ้น 4 แห่ง ซึ่งได้รับการขึ้นทะเบียนเป็นแหล่งมรดกโลกทางวัฒนธรรมโดยองค์การยูเนสโก เมื่อปี ค.ศ. 2000
ทาวน์เฮาส์ทั้งสี่หลังได้แก่ ออแตลตาแซล (Hôtel Tassel), ออแตลซอลแว (Hôtel Solvay), ออแตลฟันเอตเฟลเดอ (Hôtel van Eetvelde) และบ้านและสำนักงานออร์ตา โดยทั้งสี่หลังนั้นตั้งอยู่ในกรุงบรัสเซลส์
อาคารทั้งสี่หลังนั้นได้รับการขึ้นทะเบียนเป็นแหล่งมรดกโลก เนื่องจากความสำคัญในการออกแบบโดยวิกตอร์ ออร์ตา สถาปนิกผู้บุกเบิกคนแรก ๆ ของนวศิลป์ ซึ่งบ้านทั้งสี่หลังนี้ได้รับการออกแบบอย่างสวยงามตามศิลปะในยุคปลายคริสต์ศตวรรษที่ 19 โดยพบการปฏิวัติการออกแบบด้วยการใช้แผนผังแบบเปิดโล่ง การใช้การกระจายแสงเข้ามาช่วยในตัวอาคาร และการผสมผสานกันอย่างกลมกลืนกับลายเส้นโค้งที่ประดับอยู่โดยรอบตัวอาคารและโครงสร้างต่าง ๆ
คฤหาสน์สตอแกล

คฤหาสน์สตอแกล  คือคฤหาสน์ (ออแตลปาร์ตีกูว์ลีเย) ส่วนบุคคลขนาดใหญ่ สร้างโดยสถาปนิกชาวออสเตรีย โยเซฟ ฮอฟมันน์ ในระหว่างปี ค.ศ. 1905-1911 ตั้งอยู่ที่กรุงบรัสเซลส์ ประเทศเบลเยียม สร้างโดยการจ้างของนายธนาคารผู้รักในงานศิลป์ อาดอลฟ์ สตอแกล คฤหาสน์แห่งนี้เป็นผลงานชิ้นเอกของสถาปนิกท่านนี้ โดยถือกันว่าเป็นคฤหาสน์ที่สง่างามและหรูหราที่สุดในคริสต์ศตวรรษที่ 20
คฤหาสน์สตอแกลได้รับการขึ้นทะเบียนเป็นหนึ่งในมรดกโลกทางวัฒนธรรมโดยองค์การยูเนสโกเมื่อ ค.ศ. 2009 ในปัจจุบันคฤหาสน์หลังนี้ยังคงอยู่ในกรรมสิทธิ์ของตระกูลสตอแกล และไม่ได้เปิดให้บุคคลภายนอกเข้าเยี่ยมชมแต่อย่างใด
การตัดศีรษะยอห์นผู้ให้บัพติศมา

การตัดศีรษะยอห์นผู้ให้บัพติศมา  เป็นเหตุการณ์หนึ่งที่ปรากฏในพระวรสารสหทรรศน์ โดยเฉพาะในพระวรสารนักบุญมาระโก เหตุการณ์นี้ทำให้คริสต์ศาสนิกชนยกย่องยอห์นผู้ให้บัพติศมาว่าเป็นมรณสักขี
เหตุการณ์.
พระวรสารนักบุญมาระโกระบุว่า ยอห์นผู้ให้บัพติศมาได้วิพากษ์วิจารณ์กษัตริย์เฮโรด อันทีพาส เพราะพระองค์รับนางเฮโรเดียส พระชายาของเจ้าชายฟิลิป พระอนุชา มาเป็นมเหสีของตน นางเฮโรเดียสพยาบาทยอห์นมาก จึงขอให้กษัตริย์เฮโรดจับยอห์นมาประหาร พระองค์ก็จับยอห์นมาขังไว้แต่ยังไม่กล้าประหาร เพราะทรงทราบว่ายอห์นเป็นผู้ศักดิ์สิทธิ์และชอบธรรม และทรงโปรดฟังคำสอนของยอห์นด้วย
ในงานฉลองวันคล้ายวันประสูติของกษัตริย์เฮโรด ธิดาของนางเฮโรเดียส (เชื่อกันว่าคือนางสะโลเม) ได้เต้นรำถวายในงานจนเป็นที่พอพระทัย จนตรัสว่าจะให้ทุกสิ่งที่นางปรารถนาเป็นรางวัล นางไปปรึกษามารดาและได้รับคำแนะนำให้ทูลขอศีรษะของยอห์นใส่ถาดมาถวาย เมื่อพระเจ้าเฮโรดทราบก็เสียพระทัยมาก แต่ออกพระโอษฐ์ไปแล้วและไม่อยากเสียหน้ากับแขกที่มาในงาน จึงรับสั่งให้เพชฌฆาตไปตัดศีรษะยอห์นในคุกแล้วใส่ถาดส่งไปให้ตามที่นางขอ นางก็นำไปให้นางเฮโรเดียสต่อ ศิษย์ของยอห์นทราบว่าท่านถูกประหารแล้วก็มารับศพไปฝังไว้ในอุโมงค์
วันสำคัญ.
คริสตจักรโรมันคาทอลิก ลูเทอแรน และคริสตจักรแห่งอังกฤษ กำหนดให้วันที่ 29 สิงหาคม ของทุกปีเป็น วันระลึกถึงนักบุญยอห์น แบปติสต์ ถูกตัดศีรษะ วันนี้ถูกกำหนดขึ้นมานานแล้ว คาดว่าเก่าแก่เท่ากับวันฉลองการกำเนิดของยอห์นผู้ให้บัพติศมา
การขับเคลื่อนแบบอัลคับเบียร์

การขับเคลื่อนแบบอัลคับเบียร์ (อังกฤษ : Alcubierre drive) หรือ อัลคับเบียร์เมตริก (Alcubierre metric) (หมายถึง เทนเซอร์เมตริก) เป็นแนวความคิดที่อยู่บนพื้นฐานการพิจารณาการแก้ปัญหาของสมการสนามของไอน์สไตน์ (Einstein's field equations) ในสัมพัทธภาพทั่วไปตามที่เสนอโดยนักฟิสิกส์ทฤษฎีชาวเม็กซิกันชื่อ มิเกล อัลคับเบียร์ (Miguel Alcubierre), โดยที่ยานอวกาศสามารถบรรลุการเดินทางที่เร็วกว่าแสงได้ถ้ามวลที่มีค่าเป็นลบมีอยู่จริง แทนที่จะใช้การเคลื่อนที่เกินกว่าความเร็วของแสงภายในตำแหน่งที่ตั้งของกรอบอ้างอิงของมันเอง, ยานอวกาศจะตัดข้ามผ่านระยะทางโดยหดพื้นที่ด้านหน้าของมันและขยายพื้นที่ที่อยู่เบื้องหลังทำให้เกิดการเดินทางที่เร็วกว่าแสงอย่างมีประสิทธิภาพ
วัตถุไม่สามารถเร่งอัตราเร็วได้เท่ากับอัตราเร็วของแสงภายในกาล-อวกาศปกติได้; ดังนั้น การเคลื่อนที่แบบอัลคับเบียร์จึงใช้วิธีการขยับเลื่อนพื้นที่รอบ ๆ วัตถุเพื่อให้วัตถุสามารถเคลื่อนที่มาถึงจุดหมายปลายทางได้ด้วยอัตราการเคลื่อนที่ที่เร็วกว่าแสงเมื่อเทียบกับสภาพพื้นที่ที่ปกติได้แทน แม้ว่าเมตริกที่เสนอโดยอัลคับเบียร์ จะถูกต้องในทางคณิตศาสตร์ในการที่จะมีความสอดคล้องกับสมการสนามของไอน์สไตน์, แต่ก็อาจจะไม่มีความหมายทางกายภาพหรือแสดงให้เห็นได้ว่าการขับเคลื่อนดังกล่าวจะสามารถทำให้เกิดขึ้นได้ การนำเสนอกลไกของการขับเคลื่อนแบบอัลคับเบียร์ หมายถึงความหนาแน่นของพลังงานที่มีค่าเชิงลบและดังนั้นจึงต้องมีการใช้สสารประหลาด (exotic matter), ดังนั้นถ้าสสารประหลาดที่มีคุณสมบัติที่ถูกต้องไม่มีอยู่จริงแล้วก็ไม่สามารถที่จะสร้างการขับเคลื่อนแบบนี้ขึ้นมาได้ อย่างไรก็ตาม, จากการเฝ้าติดตามอย่างใกล้ชิดจากเอกสารงานวิจัยฉบับดั้งเดิมของเขา ยังเป็นที่ถกเถียงกันอยู่ (จากข้อโต้แย้งที่พัฒนาขึ้นโดยนักฟิสิกส์ที่ได้มีการวิเคราะห์ทฤษฎีเกี่ยวกับรูหนอนทะลุได้) ว่า สูญญากาศแคสสิเมียร์ (Casimir vacuum) ระหว่างแผ่นเพลทคู่ขนานสองแผ่น สามารถตอบสนองต่อความต้องการพลังงานที่มีค่าเป็นลบสำหรับการขับเคลื่อนแบบอัลคับเบียร์ได้จริงหรือไม่ อีกเรื่องที่เป็นไปได้คือว่า แม้ว่าอัลคับเบียร์เมตริกจะมีความสอดคล้องกับสัมพัทธภาพทั่วไป, แต่สัมพัทธภาพทั่วไปก็ไม่ได้รวมเอากลศาสตร์ควอนตัมเข้าไว้ด้วย, และนักฟิสิกส์บางคนยังได้นำเสนอข้อโต้แย้งที่จะแสดงให้เห็นว่า ทฤษฎีโน้มถ่วงเชิงควอนตัมซึ่งรวมเอาสองทฤษฎีเข้าไว้ด้วยกันจะกำจัดการแก้ปัญหาที่อยู่ในสัมพัทธภาพทั่วไปซึ่งจะอนุญาตให้มีการเดินทางข้ามเวลาย้อนกลับไปในอดีตได้ (ดู การคาดคะเนการป้องกันของลำดับเหตุการณ์ (chronology protection conjecture)) ซึ่งการขับเคลื่อนแบบอัลคับเบียร์ก็เป็นหนึ่งในการแก้ปัญหานั้น
ประวัติ.
ในปี 1994 นักฟิสิกส์ชื่อ อัลคับเบียร์ (Alcubierre) เสนอวิธีการสำหรับการเปลี่ยนแปลงรูปทรงเรขาคณิตของพื้นที่ หรือ ปริภูมิโดยการสร้างคลื่นที่จะเป็นเหตุทำให้โครงสร้างของพื้นที่ หรือ ปริภูมิข้างหน้าของยานอวกาศจะเกิดการหดตัวและพื้นที่ หรือ ปริภูมิที่อยู่เบื้องหลังของยานจะเกิดการขยายตัว ยานก็จะเกาะหรือขี่คลื่นชนิดนี้อยู่ภายในขอบเขตอาณาบริเวณของพื้นที่หรือปริภูมิที่มีลักษณะแบนราบที่เรียกว่าฟองวาร์ป (warp bubble) และจะไม่เกิดการเคลื่อนที่ออกไปจากภายในอาณาบริเวณของฟองนี้ แต่จะถูกนำพาให้เกิดการเคลื่อนที่ไปตามอาณาบริเวณพื้นที่หรือปริภูมิของรอบ ๆ ตัวยานเองเพราะการกระทำของตัวขับเคลื่อนหรือไดรฟ์ชนิดนี้ คิดว่าน่าจะใช้พลังงานที่มีค่าเชิงลบมากจนกระทั่งนักวิทยาศาสตร์อย่าง แฮโรลด์ ซันนี่ ไวท์ (Harold Sonny White) ได้กล่าวว่า ปริมาณพลังงานที่ต้องการใช้จะลดลงหากมีการเปลี่ยนจากฟองวาร์ปเป็นวงแหวนวาร์ป (warp ring)
หมายเหตุ.
<templatestyles src="Reflist/styles.css" />
ปลาตะเพียนน้ำเค็ม

ปลาตะเพียนน้ำเค็ม หรือ ปลาโคก หรือ ปลามักคา (ชื่อวิทยาศาสตร์: "Anodontostoma chacunda") ปลาน้ำเค็มและน้ำกร่อยชนิดหนึ่ง ในวงศ์ปลาหลังเขียว (Clupeidae)
มีรูปร่างคล้ายกับปลาตะเพียนที่พบในน้ำจืด ซึ่งเป็นปลาต่างวงศ์และต่างอันดับกัน ลักษณะลำตัวป้อมสั้นจะงอยปากสั้นทู่ ตามีเยื่อไขมันหุ้ม ปากเล็ก ท้องแบนเป็นสันคมซึ่งเกิดขึ้นเพราะการเปลี่ยนรูปของเกล็ดไปทำหน้าที่ในการป้องกันตัว ครีบหางเว้าลึก ครีบอื่น ๆ มีขนาดเล็ก สีของลำตัวด้านหลังมีสีดำปนเทา ทางด้านท้องสีขาวเงิน หลังช่องเปิดเหงือกมีจุดสีดำข้างละจุด
มีความยาวประมาณ 14–20 เซนติเมตร กินซากสัตว์และพืชเน่าเปื่อยเป็นอาหาร
มีพฤติกรรมอาศัยอยู่รวมกันเป็นฝูง หากินตามพื้นที่หน้าดินตามชายฝั่งและบริเวณปากแม่น้ำ พบทั่วไปในอ่าวไทย ในต่างประเทศพบในแถบอินโด-แปซิฟิก ตั้งแต่อ่าวเปอร์เซีย, ชายฝั่งอินเดีย, ทะเลอันดามัน จนถึงนิวแคลิโดเนีย
เป็นปลาเศรษฐกิจ ใช้เนื้อในการรับประทานเป็นอาหาร
ธนัชชา สว่างแจ้ง

ธนัชชา สว่างแจ้ง (23 มิถุนายน พ.ศ. 2521) ชื่อเล่น ราฟฟี่ เป็นนักร้องลูกครึ่งไทย - สเปน และเป็นหนึ่งในศิลปินดูโอ้ 2 พี่น้อง ราฟฟี่-แนนซี่ สังกัดอาร์เอส
ประวัติ.
ธนัชชา สว่างแจ้ง (ชื่อเล่น: ราฟฟี่) (หรือมีชื่ออื่นว่า ราฟาเอล สว่างแจ้ง) เกิดเมื่อวันที่ 23 มิถุนายน พ.ศ. 2521 เป็นลูกครึ่งไทย - สเปน อดีตนักร้องในสังกัดอาร์เอส ในนามดูโอ้ราฟฟี่-แนนซี่ ร่วมกับน้องสาวซึ่งมีอายุห่างกัน 6 ปี นันทพร สว่างแจ้ง (แนนซี่) ออกอัลบั้มคู่สองอัลบั้มเต็มด้วยกัน Raffy & Nancy เปิดตัวด้วยเพลง "บอกกันได้ไหม (TELL ME WHY)" และเพลง "ยูเอฟโอ" ในอัลบั้มชุดแรกมียอดขายล้านตลับจึงมีการเปลี่ยนปกเทป-ซีดีฉลองความสำเร็จและเพิ่มเพลงอีกสองเพลงคือ "ภูมิใจได้รักเธอ" และเพลง "แป๊บเดียว" ส่วนอัลบั้มที่สองออกวางจำหน่ายเมื่อปี 2542 "Shock-Ga-Doof" และออกอัลบั้มพิเศษมากมายกับทางอาร์เอส
ชีวิตส่วนตัว.
หลังจากที่ราฟฟี่ หลังหมดสัญญากับอาร์เอส และจบการศึกษาจากคณะวิทยาศาสตร์และเทคโนโลยี มหาวิทยาลัยเกษมบัณฑิต ได้ทำงานที่เครือสหพัฒนพิบูล อำเภอศรีราชา จังหวัดชลบุรี ในตำแหน่งคอมพิวเตอร์กราฟิก และเว็ปมาสเตอร์ ต่อมาราฟฟี่ได้ย้ายไปทำงานที่ประเทศสหรัฐอเมริกา โดยแต่งงานกับภรรยาลูกครึ่งไทย-อังกฤษ มีบุตรสาว 1 คนชื่อ ชาชา และลูกชายอีก 1 คน ชื่อ Xavier โดยตั้งถิ่นฐานอยู่ที่ซานฟรานซิสโก ในรัฐแคลิฟอร์เนีย สหรัฐอเมริกา ทำงานเปิดร้านอาหารไทยอยู่ที่นั่นถาวร
พระเจ้าราชวรวงศ์เธอ กรมหมื่นบริรักษ์นรินทรฤทธิ์

พระเจ้าราชวรวงศ์เธอ กรมหมื่นบริรักษ์นรินทรฤทธิ์ มีพระนามเดิมว่า พระเจ้าวรวงศ์เธอ พระองค์เจ้าหัสดินทร์ เป็นพระราชโอรสพระองค์ที่ 19 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดาหนู
พระเจ้าราชวรวงศ์เธอ กรมหมื่นบริรักษ์นรินทรฤทธิ์ ประสูติเมื่อวันอังคาร เดือน 12 ขึ้น 13 ค่ำ ปีมะเส็ง สัปตศก จ.ศ. 1207 ตรงกับวันที่ 11 พฤศจิกายน พ.ศ. 2388 ต่อมาถึงรัชกาลที่ 5 ทรงสถาปนาเป็นพระเจ้าบวรวงศ์เธอ กรมหมื่นบริรักษ์นรินทรฤทธิ์ เมื่อวันพฤหัสบดี เดือนยี่ ขึ้น 9 ค่ำ ปีมะเส็ง ตรีศก จ.ศ. 1243 ตรงกับวันที่ 29 ธันวาคม พ.ศ. 2424
พระเจ้าราชวรวงศ์เธอ กรมหมื่นบริรักษ์นรินทรฤทธิ์ สิ้นพระชนม์ในรัชกาลที่ 5 เมื่อวันเสาร์ เดือน 9 แรม 7 ค่ำ ปีจอ อัฐศก จ.ศ. 1248 ตรงกับวันที่ 21 สิงหาคม พ.ศ. 2429 พระชันษา 42 ปี พระราชทานเพลิงพระศพ ณ พระเมรุ ท้องสนามหลวง วันที่ 16 พฤษภาคม พ.ศ. 2430 
พระองค์ทรงเป็นต้น ทรงมีพระโอรส 2 พระองค์ ดังนี้
นอกจากนี้หม่อมเจ้าศรีใสเฉลิมศักดิ์ยังทรงมีหม่อมอีกหนึ่งคนไม่ปรากฏนาม มีโอรสและธิดา คือ
และทรงมีโอรสและธิดากับหม่อมคนสุดท้ายชื่อ หม่อมเทียบ มีโอรสและธิดาดังนี้
พระสัมพันธวงศ์เธอ กรมหมื่นนฤบาลมุขมาตย์

พระสัมพันธวงศ์เธอ กรมหมื่นนฤบาลมุขมาตย์ มีพระนามเดิมว่า หม่อมเจ้าชายขาว เป็นพระโอรสในสมเด็จพระบรมราชมาตามหัยกาเธอ กรมหมื่นมาตยาพิทักษ์ กับหม่อมเชย ศิริวงศ์ ณ อยุธยา 
พระองค์เจ้าฉายเฉิด มีหม่อมคือ หม่อมแสง ศิริวงศ์ ณ อยุธยาและหม่อมผัน ศิริวงศ์ ณ อยุธยา มีพระโอรสและพระธิดา คือ 
พระสัมพันธวงศ์เธอ พระองค์เจ้าฉายเฉิด มีพระนามเมื่อแรกประสูติว่า หม่อมเจ้าชายขาว พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "ฉายเฉิด" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงได้รับสถาปนา เลื่อนพระยศเป็น พระประพันธวงษ์เธอ พระองค์เจ้าฉายเฉิด เมื่อพ.ศ. 2418 ภายหลังรัชกาลที่ 5 ทรงเปลี่ยนคำนำหน้าเป็น พระสัมพันธวงศ์เธอ กรมหมื่นนฤบาลมุขมาตย์
สิ้นพระชนม์.
พระสัมพันธวงศ์เธอ กรมหมื่นนฤบาลมุขมาตย์ สิ้นพระชนม์ด้วยพระอาการลงพระบังคลเป็นพระโลหิต เมื่อวันที่ 25 เมษายน พ.ศ. 2439 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินพระราชทานน้ำสรงพระศพ ในการนี้ทรงพระกรุณาโปรดเกล้าฯ พระราชทานพระโกศไม้สิบสอง ประดิษฐานบนแว่นฟ้า 2 ชั้น แวดล้อมด้วยฉัตรเครื่องสูง เป็นพระเกียรติยศ
มะนิลาเมโทรเรล สาย 3

มะนิลาเมโทรเรล สาย 3 (MRT-3) เป็นระบบขนส่งมวลชนที่สามในเมโทรมะนิลา เป็นส่วนหนึ่งของระบบขนส่งมวลชนสาธารณรัฐฟิลิปปินส์, ซึ่งดำเนินการร่วมกับมะนิลาไลท์เรล ใช้ในชื่อ Metrostar Express สีประจำเส้นทางบนแผนที่คือสีน้ำเงิน (เก่า) และสีเหลือง (ใหม่)
เปิดให้บริการในปี ค.ศ. 1999 ดำเนินการโดย Metro Rail Transit Corporation (MRTC) และ Department of Transportation and Communications (DOTC)
การรถไฟแห่งชาติฟิลิปปินส์

การรถไฟแห่งชาติฟิลิปปินส์ 
เป็นบริษัทรถไฟของรัฐในประเทศฟิลิปปินส์ ดำเนินการให้บริการรถไฟโดยสารหนึ่งเส้นทางระหว่างเมโทรมะนิลาและจังหวัดลากูนา และให้บริการขบวนท้องถิ่นระหว่างซิโปคอต นากา และเลกัซปีในเขตบีโคล เป็นหน่วยงานในสังกัดของกรมการขนส่ง
การรถไฟแห่งชาติฟิลิปปินส์เริ่มดำเนินการเมื่อวันที่ 24 พฤศจิกายน 1892 ในชื่อ ทางรถไฟมะนิลา-ดากูปัน  ในช่วงยุคอาณานิคมสเปน และต่อมาได้กลายเป็น บริษัททางรถไฟมะนิลา (Manila Railroad Company; MRR) ในช่วงยุคอาณานิคมของอเมริกา เปลี่ยนชื่อเป็น การรถไฟแห่งชาติฟิลิปปินส์ เมื่อวันที่ 20 มิถุนายน 1964 โดยอาศัยอำนาจตามพระราชบัญญัติสาธารณรัฐหมายเลข 4156 การรถไฟเคยให้บริการเส้นทางมากกว่า จากลายูเนียนไปยังเขตบีโคล อย่างไรก็ตาม การละเลยการให้บริการทำให้การรถไฟมีขนาดที่ลดลง ปัญหาที่เกิดขึ้นอย่างต่อเนื่องกับผู้ตั้งถิ่นฐานแบบไม่เป็นทางการในช่วงทศวรรษ 1990 และภัยพิบัติทางธรรมชาติในช่วงทศวรรษ 2000 ส่งผลให้ การรถไฟมีขนาดที่ลดลง ขณะนี้รัฐบาลกำลังอยู่ในขั้นตอนการลงทุนซ้ำในระบบรถไฟผ่านโครงการต่าง ๆ มากมายที่มุ่งฟื้นฟูเส้นทางที่เลิกใช้แล้วและสร้างเส้นทางใหม่
เบกีนาฌ

เบกีนาฌ  หรือ เบอไคน์โฮฟ  เป็นบริเวณที่อยู่อาศัยร่วมกันขนาดเล็ก ๆ ของเหล่าฆราวาสหญิงที่เรียกว่า "เบกีน"  ซึ่งเป็นสตรีผู้ประพฤติศีลอย่างเคร่งครัดในศาสนาคริสต์แต่มิใช่นักบวชแบบแม่ชี โดยเบกีนนั้นจะพบในเขตกลุ่มประเทศแผ่นดินต่ำ โดยก่อตั้งราวคริสต์ศตวรรษที่ 13 โดยหมู่อาคารมักจะสร้างในสถาปัตยกรรมแบบเดียวกัน โดยมักห้อมล้อมด้วยสวนอยู่ตรงกลางหรืออยู่ใกล้โบสถ์ ในปัจจุบันนั้นไม่มีเหล่าเบกีนเหลืออยู่แล้วในทวีปยุโรป 
เบกีนาฌซึ่งพบได้ในแคว้นเฟลมิช (ฟลานเดอส์) ทั้ง 13 แห่งในประเทศเบลเยียมได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปีค.ศ. 1998
ที่ตั้ง.
เบกีนาฌที่พบในแคว้นเฟลมิชซึ่งได้รับการขึ้นทะเบียนนั้นมีจำนวน 13 แห่ง โดยในแต่ละแห่งจะต้องเข้าตามเกณฑ์เฉพาะดังนี้
ลีกภูมิภาค ดิวิชัน 2 ฤดูกาล 2556

ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2556 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1
ลีกภูมิภาค ภาคเหนือ (16 ทีม).
ตารางคะแนน.
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค ภาคตะวันออกเฉียงเหนือ (16 ทีม).
ตารางคะแนน.
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค กรุงเทพและภาคกลาง (14 ทีม).
ตารางคะแนน.
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค ภาคกลางและตะวันออก (14 ทีม).
ตารางคะแนน.
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค ภาคกลางและตะวันตก (13 ทีม).
ตารางคะแนน.
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค ภาคใต้ (11 ทีม).
ตารางคะแนน.
"แก้ไขล่าสุด วันพุธที่ 18 กันยายน พ.ศ. 2556"
ลีกภูมิภาค ดิวิชั่น 2 รอบ แชมเปี้ยนส์ ลีก.
ลีกภูมิภาค ดิวิชัน 2 รอบแชมเปี้ยนส์ ลีก โดยจะคัดเลือกทีมชนะเลิศและรองชนะเลิศของแต่ละภูมิภาคเป็น 10 ทีม รวมกับทีมอันดับ 3 ของทุกภูมิภาคที่มีคะแนนสูงสุดอีก 2 ทีม เพื่อให้ได้ 12 สโมสร และ แบ่งการแข่งขันเป็น 2 กลุ่ม กลุ่มละ 6 ทีม และคัดเอาที่1และ2ของแต่ละกลุ่มรวม 4 ทีม เพื่อได้เลื่อนชั้นไปสู่ดิวิชัน 1
สโมสร กลุ่ม A.
"ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม A"
ตารางคะแนน กลุ่ม A.
"แก้ไขล่าสุด วันอาทิตย์ที่ 8 ธันวาคม พ.ศ. 2556"
สโมสร กลุ่ม B.
"ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม B"
ตารางคะแนน กลุ่ม B.
"แก้ไขล่าสุด วันเสาร์ที่ 7 ธันวาคม พ.ศ. 2556"
รอบชิงอันดับที่ 3.
โดยจะนับกฏอะเวย์โกล หากยังไม่มีผู้ชนะจะต่อเวลาพิเศษและตัดสินหาผู้ชนะด้วยการดวลจุดโทษ
รอบชิงชนะเลิศ.
โดยจะนับกฏอะเวย์โกล หากยังไม่มีผู้ชนะจะต่อเวลาพิเศษและตัดสินหาผู้ชนะด้วยการดวลจุดโทษ
สงวน รุจิราภา

พลเรือตรี สงวน รุจิราภา เป็นอดีตนายทหารเรือชาวไทย เป็นหนึ่งในคณะราษฎร ผู้เปลี่ยนแปลงการปกครอง พ.ศ. 2475
ประวัติ.
พล.ร.ต.สงวน เกิดเมื่อปี พ.ศ. 2440 ที่บ้านบางกระทิง ตำบลหัวเวียง อำเภอเสนา จังหวัดพระนครศรีอยุธยา มีบิดามารดาเป็นเพียงชาวบ้านธรรมดา แต่เป็นผู้ที่มีความอุตสาหะในการศึกษาเล่าเรียน จนสามารถจบการศึกษาประกาศนียบัตรแพทยศาสตร์ จากจุฬาลงกรณ์มหาวิทยาลัย เมื่อปี พ.ศ. 2463
การรับราชการ.
เข้ารับราชการเป็นแพทย์ทหารเรือในสังกัดกองเสนารักษ์ทหารเรือ (ปัจจุบัน คือ กรมแพทย์ทหารเรือ) กระทรวงทหารเรือ
คณะราษฎร.
ในการเปลี่ยนแปลงการปกครองนั้น ขณะนั้น พล.ร.ต. สงวน ยังมียศเพียง เรือเอก ขณะที่มีอายุเพียง 33 ปี ได้รับการชักชวนจาก น.ต. หลวงสินธุสงครามชัย (สินธุ์ กมลนาวิน) ผู้ซึ่งเป็นหัวหน้าฝ่ายทหารเรือของคณะราษฎร ซึ่งทาง ร.อ.สงวนได้ตอบตกลงทันที โดยถือว่าเป็นทหารเรือคนแรกที่ทาง น.ต. หลวงสินธุ์ฯ ชักชวนอีกด้วย ซึ่งขณะนั้น ร.อ.สงวน ได้เปิดกิจการร้านขายยาเป็นของตนเองชื่อ "รุจิราภา" เป็นห้องแถวไม้สามหลังติดต่อกันที่ถนนตะนาว ใกล้กับสามแพร่ง และถนนข้าวสาร ซึ่งได้ใช้เป็นสถานที่พบปะนัดเจอและประชุมวางแผนกันด้วย 
บทบาทของ ร.อ. สงวน ในการเปลี่ยนแปลงการปกครองนั้น ในเวลาเช้ามืดของวันที่ 24 มิถุนายน พ.ศ. 2475 หลังจากที่ฝ่ายทหารเรือได้ระดมกำลังลำเลียงสรรพาวุธซึ่งได้แก่ กระสุนจำนวน 45,000 นัด และปืนจากคลังอาวุธ รวมถึงกำลังพลทหารด้วยที่ท่าราชวรดิฐได้แล้วนั้น ร.อ.สงวน เป็นผู้ออกไปหารถบรรทุกรับจ้างเพื่อให้ขนสิ่งของเหล่านี้ไปยังจุดนัดหมาย คือ ลานพระบรมรูปทรงม้า ก่อนเวลา 06.00 น. ร.อ.สงวน ออกเดินตามหารถจนไปถึงท่าเตียน ได้พบกับบุคคลรู้จักโดยบังเอิญ และได้รับคำชี้แนะถึงสถานที่ว่าจ้าง จึงได้ว่าจ้างรถบรรทุกด้วยราคา 15 บาทตามที่คนขับเสนอมา ทำให้ภารกิจลุล่วงสำเร็จไปได้ด้วยดี 
ร.อ.สงวน ได้รับราชการต่อไปจนกระทั่งได้ยศสูงสุดคือ พลเรือตรี (พล.ร.ต.) และได้ดำรงตำแหน่งเจ้ากรมการแพทย์การเรือ ระหว่างวันที่ 10 มิถุนายน พ.ศ. 2489 ถึง 6 กรกฎาคม พ.ศ. 2494 นับเป็นเจ้ากรมคนที่ 10
การถึงแก่กรรม.
พล.ร.ต.สงวน รุจิราภา ถึงแก่กรรมเมื่อปี พ.ศ. 2499 สิริอายุได้ 59 ปี
เทศบาลตำบลบ้านกร่าง

เทศบาลตำบลบ้านกร่าง ตำบลบ้านกร่าง ตั้งอยู่ในพื้นที่เขตอำเภอศรีประจันต์ จังหวัดสุพรรณบุรี อยู่ห่างจากที่ว่าการอำเภอศรีประจันต์ไปทางทิศตะวันตก ประมาณ 2 กิโลเมตร สภาพพื้นที่แบ่งออกเป็น 2 ส่วน ส่วนแรกเป็นที่ตั้งของหมู่ที่ 1 ส่วนที่ 2 เป็นที่ตั้งของหมู่ที่ 2–6 โดยมีพื้นที่ ของเทศบาลตำบลศรีประจันต์กั้นระหว่างกลาง
ประวัติ.
ชุมชนบ้านกร่าง ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน เหตุที่เรียกว่า “ชุมชนบ้านกร่าง” เนื่องจากมีต้นกร่างขึ้นอยู่เป็นจำนวนมาก เป็นศูนย์กลางการค้าขายทางเรือ เนื่องจากทีท่าเทียบเรือ โดยจะมีเรือกำปั่นขนสินค้ามาซื้อขายแลกเปลี่ยนกัน และเป็นแหล่งกระจายสินค้าไปสู่ชุมชนต่างๆ สภาพพื้นที่เป็นทางผ่านของการคมนาคมทางบก เป็นที่ราบลุ่มติดแม่น้ำท่าจีนที่ต่อมีการประกาศการใช้พระราชบัญญัติลักษณะการปกครองท้องถิ่น ปี พ.ศ. 2457 ทางราชการจึงได้รวบรวมกลุ่ม ชมชน ต่างๆ เข้าเป็นหมู่บ้าน ตำบล โดยใช้ชื่อว่าตำบลบ้านไร่ ตำบลบ้านไร่ มีพื้นที่ตำบลกว้างเกินไป และกินพื้นที่ทั้งสองฝั่งแม่น้ำท่าจีน การปกครองดูแลมีความเป็นไปอย่างยากลำบาก จึงกำหนดให้มีการแบ่งแยกสองฝั่งทางทิศตะวันตกและตะวันออกของแม่น้ำท่าจีนออกมาตั้งเป็นตำบลใหม่ โดยฝั่งตะวันตกตั้งชื่อไว้เป็นตำบลบ้านกร่าง ประกอบไปด้วยหมู่บ้านต่างๆ จำนวน 6 หมู่บ้าน และมีนายวิภาส อินสว่าง เป็นกำนันคนแรกของตำบล
ภูมิประเทศ.
สภาพพื้นที่เป็นที่ราบลุ่มมีแม่น้ำท่าจีน และคลองท่าข่อย ไหลผ่านเป็นแนวเขตของตำบล โดยผ่านเข้าทางหมู่ที่ 5 ผ่านหมู่ที่ 4 ,หมู่ที่ 3 , หมู่ที่ 2 , และหมู่ที่ 1
ทิศเหนือติดต่อกับตำบลวังหว้า อำเภอศรีประจันต์
ทิศใต้ติดต่อกับตำบลมดแดง อำเภอศรีประจันต์
ทิศตะวันออกติดกับแม่น้ำท่าจีน (ฝั่งตำบลวังนํ้าซับ) อำเภอศรีประจันต์
ทิศตะวันตกติดต่อกับตำบลบางงาม อำเภอศรีประจันต์
เขตการปกครองในเทศบาลตำบลบ้านกร่างนั้นแบ่งเป็น 6 หมู่ ได้แก่ หมู่ 1 บ้านละหาร /หมู่ 2 บ้านยางขาคีม /หมู่ 3 บ้านดอนบุปผาราม /หมู่ 4 บ้านปู่เจ้า
/หมู่ 5 บ้านกล้วย /หมู่ 6 บ้านโพธิ์ศรีเจริญ (ดงตาป้อม)
ลักษณะทางภูมิศาสตร์ ตำบลบ้านกร่าง เป็นที่ราบลุ่มแม่นํ้าและเขตที่ราบตํ่าอันอุดมสมบูรณ์ 
ประชากรส่วนใหญ่ประกอบอาชีพเกษตรกรรม เช่น ทำนาข้าว เป็นต้น
สภาเทศบาลตำบลบ้านกร่าง 
เทศบาลตำบลบ้านกร่างได้มีการจัดเขตเลือกตั้งสภาเทศบาลแบ่งเป็น 2 เขต โดยเขตการเลือกตั้งที่ 1 ประกอบไปด้วยพื้นที่หมู่ 1 หมู่ 2 หมู่ 3 เขตการเลือกตั้งที่ 2 ประกอบไปด้วยพื้นที่หมู่ 4 หมู่ 5 หมู่ 6 
ปัจจุบันมี นายชลิต วงษ์จันทร์ เป็นประธานสภาเทศบาลตำบลบ้านกร่าง
หมู่บ้าน.
มีจำนวนหมู่บ้าน ทั้งหมด 6 หมู่บ้าน ดังนี้
อ่าวแฮมิลตัน

อ่าวแฮมิลตัน  เป็นอ่าวในลักษณะฟยอร์ด ในรัฐนิวฟันด์แลนด์และแลบราดอร์ ประเทศแคนาดา ตั้งอยู่ทางตะวันออกเฉียงใต้ของคาบสมุทรแลบราดอร์ ในมหาสมุทรแอตแลนติก เป็นชะวากทะเลของแม่น้ำเชอร์ชิลล์ ในปี ค.ศ. 1586 จอห์น เดวิส นักสำรวจชาวอังกฤษเดินเรือมาถึงอ่าวนี้ เป็นแหล่งการค้าของชาวฝรั่งเศสและอังกฤษในคริสต์ศตวรรษที่ 18 โดยบริษัทฮัตสันเบย์ได้ตั้งสถานีการค้าขึ้นที่เมืองริโกเลตในปี ค.ศ. 1837
ฮาเนา

ฮาเนา  เป็นเมืองในรัฐเฮ็สเซิน ประเทศเยอรมนี ตั้งอยู่ห่างจากเมืองฟรังค์ฟวร์ทอัมไมน์ไปทางทิศตะวันออก 25 กม. ตั้งอยู่ริมฝั่งแม่น้ำไมน์ เป็นสถานที่เกิดของพี่น้องตระกูลกริมม์นักเขียนเทพนิยายในคริสต์ศตวรรษที่ 18
โรงพยาบาลชุมแพ

โรงพยาบาลชุมแพ เป็นโรงพยาบาลทั่วไป (S) ประจำอำเภอชุมแพ จังหวัดขอนแก่น ประเภททุติยภูมิ(Secondary Care) ให้บริการรักษาทั้งผู้ป่วยในและผู้ป่วยนอก
ประวัติ.
 โรงพยาบาลชุมแพ ได้รับอนุมัติให้ทำการก่อสร้างในปีงบประมาณ 2507 โดยยกฐานนะจากสถานีอนามัยชั้นสอง เป็นสถานีอนามัยชั้น 1 และได้ก่อสร้างเสร็จเมื่อวันที่ 1 กุมภาพันธ์ พ.ศ. 2508 โดยมี นายแพทย์ ศรีธร ศาสตรี เป็นนายแพทย์หัวหน้าสถานีอนามัย ปี 2517 ได้รับการยกฐานะให้เป็นศูนย์การแพทย์และอนามัยโดยมี นายแพทย์ศรีธร ศาสตรีเป็นผู้อำนวยการศูนย์ฯ ปี 2519 ได้รับการยกฐานะเป็นโรงพยาบาล 10 เตียง ปี 2520 ได้รับงบประมาณขยายเป็นโรงพยาบาล 30 และได้ย้ายสถานที่ตั้งจากเดิมไปอยู่อีกฝั่งตรงข้าม ซึ่งเป็นที่ดินราชพัสดุอยู่ติดกับแขวงการทางขอนแก่นที่ 2 ชุมแพ การก่อสร้างแล้วเสร็จในปี 2522 และเปิดให้บริการเมื่อเดือน กรกฎาคม 2523 โดยมีนายแพทย์อุทัย อุโฆษณาการ เป็นผู้อำนวยการ และทำการเปิดเป็นทางการเมื่อวันที่ 14 มกราคม 2524
ปี 2525 ได้รับงบประมาณขยายเป็นโรงพยาบาลชุมชน 60 เตียง การก่อสร้างแล้วเสร็จเมื่อเดือนกรกฎาคม 2526 และเปิดดำเนินการมาจนถึงปัจจุบันโดยมีนาย แพทย์อุทัย อุโฆษณาการ เป็นผู้อำนวยการและได้รับงบประมาณให้ขยายเป็นโรงพยาบาล 120 ในปี 2538 ปี 2539 ได้รับงบประมาณก่อสร้างตึกผู้ป่วยนอก โดยทำการก่อสร้างบนพื้นที่เดิมตึกผู้ป่วยใน(30 เตียงเก่า)ก่อสร้างเสร็จ ปี 2540 และได้เปิดให้บริการในปี 2541 ปี 2548 ได้รับงบประมาณก่อสร้างอาคารคลอดและผู้ป่วยใน 5 ชั้น แบบเลขที่ 8791(ตอกเสาเข็ม)เริ่มก่อสร้างปี 2549 กำหนดแล้วเสร็จในเดือนตุลาคม 2550 ปี 2551 ได้รับงบประมาณก่อสร้างอาคารรักษาพยาบาล โรงพยาบาลขนาด 400 เตียง แบบเลขที่ 8816 อาคาร คสล.4 ชั้น ดำเนินการก่อสร้างปี 2551 กำหนดแล้วเสร็จปี 2553 
 โรงพยาบาลชุมแพ มีเนื้อที่ทั้งหมด 2 ส่วน ดังนี้
ส่วนที่ 1 เป็นพื้นที่โรงพยาบาล มีเนื้อที่ 19 ไร่ 3 งาน ตารางวา และปี 2554 กรมธนารักษ์อนุมัติให้ใช้พื้นที่แขวงการทางขอนแก่นที่ 2 ชุมแพ ส่งคืนเพิ่ม 2 ไร่ 2 งาน
บ้านพักเจ้าหน้าที่และอาคารสถานที่ทำการศูนย์สุขภาพชุมชนศรีมงคลและศูนย์สุขภาพชุมชนสันติสุข มีเนื้อที่ 30 ตารางวา รวมเนื้อที่ 2 ส่วน 12 ไร่ 45 งาน
สัมพันธ์ แป้นพัฒน์

สัมพันธ์ แป้นพัฒน์ (เกิด 17 ธันวาคม พ.ศ. 2488) รองหัวหน้าพรรคชาติไทยพัฒนา อดีตสมาชิกสภาผู้แทนราษฎรจังหวัดนครศรีธรรมราช 2 สมัย
ประวัติ.
สัมพันธ์ แป้นพัฒน์ เกิดเมื่อวันที่ 17 ธันวาคม พ.ศ. 2488 เป็นบุตรของนายเพียน กับนางหลี แป้นพัฒน์ สำเร็จการศึกษาระดับปริญญาตรี รัฐศาสตรบัณฑิต และ นิติศาสตรบัณฑิต จาก มหาวิทยาลัยธรรมศาสตร์ ระดับปริญญาโท รัฐประศาสนศาสตร์มหาบัณฑิต จาก Temple University ประเทศสหรัฐอเมริกา และ ศิลปศาสตรมหาบัณฑิต สาขาการโรงแรม จาก มหาวิทยาลัยเทคโนโลยีราชมงคลธัญบุรี 
งานการเมือง.
สัมพันธ์ เข้าสู่วงการการเมือง ด้วยการเป็นสมาชิกสภาจังหวัด ใน พ.ศ. 2523 ถึง พ.ศ. 2526 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง
สัมพันธ์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 สังกัดพรรคชาติไทยพัฒนา เมื่อ พ.ศ. 2554 แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนาเช่นเดิม ลำดับที่ 11 แต่ไม่ได้รับเลือกตั้ง
สมาชิกสภาผู้แทนราษฎร.
สัมพันธ์ แป้นพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นุกูล ธนิกุล

นุกูล ธนิกุล (เกิด 7 สิงหาคม พ.ศ. 2501) เป็นอดีตสมาชิกสภาผู้แทนราษฎรจังหวัดสมุทรสงคราม และเป็นอดีตสมาชิกวุฒิสภาจังหวัดสมุทรสงคราม
ประวัติ.
ร้อยตรี นุกูล ธนิกุล เกิดเมื่อวันที่ 7 สิงหาคม พ.ศ. 2501 เป็นบุตรของนายแคล้ว ธนิกุล กับนางสงัด ธนิกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยศรีปทุม สมรสและหย่ากับนางสุกานดา ปานะสุทธะ อดีตนายกองค์การบริหารส่วนจังหวัดสมุทรสงคราม มีบุตรชายหนึ่งคน คือ นพดล ธนิกุล อดีตผู้สมัครสมาชิกสภาผู้แทนราษฎรจังหวัดสมุทรสงคราม พรรคพลังประชารัฐ
งานการเมือง.
ร้อยตรี นุกูล เข้าสู่วงการการเมือง ด้วยการเป็นตัวแทนของบิดา ในการลงเล่นการเมือง เนื่องจากบิดาเสียชีวิต ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคความหวังใหม่ และได้รับเลือกติดต่อกัน รวม 4 ครั้ง
พ.ศ. 2549 ลงสมัครรับเลือกตั้งสมาชิกวุฒิสภา และได้รับเลือกตั้ง แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
เขาลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคมัชฌิมาธิปไตย แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นุกูลได้สนับสนุน สุกานดา ปานะสุทธะ ภรรยาของตนในขณะนั้น ลงสมัครในนามพรรคเพื่อไทย แต่ไม่ได้รับเลือกตั้ง
ในปี พ.ศ. 2561 สุกานดาและนพดลย้ายมาสังกัดพรรคพลังประชารัฐ โดยคาดว่านุกูลได้ย้ายตามมาด้วยเช่นกัน
สมาชิกสภาผู้แทนราษฎร.
ร้อยตรีนุกูล ธนิกุลได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เวียง วรเชษฐ์

เวียง วรเชษฐ์ (เกิด 6 พฤษภาคม พ.ศ. 2494) เป็นนักการเมืองชาวไทย อดีตที่ปรึกษารัฐมนตรีว่าการกระทรวงวัฒนธรรม (นายอิทธิพล คุณปลื้ม) อดีตสมาชิกสภาผู้แทนราษฎรจังหวัดร้อยเอ็ด และอดีตสมาชิกสภาผู้แทนราษฎรแบบบัญชีรายชื่อ รวม 5 สมัย
ประวัติ.
เวียง เกิดเมื่อวันที่ 6 พฤษภาคม พ.ศ. 2494 ที่อำเภอจตุรพักตรพิมาน จังหวัดร้อยเอ็ด เป็นบุตรนายชาย นางเหลา วรเชษฐ์ 
สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)
การทำงาน.
เวียง วรเชษฐ์ ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติประชาธิปไตย สมัยต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม (และเป็นกรรมการบริหารพรรค) สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่เช่นเดียวกัน
ต่อมาในปี พ.ศ. 2550 เขาได้รับแต่งตั้งเป็นกรรมการบริหารพรรคเพื่อแผ่นดิน กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 86
ใน พ.ศ. 2561 นายเวียงได้ย้ายมาร่วมงานกับพรรคพลังประชารัฐ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 36 แต่ไม่ได้รับเลือกตั้ง
ผัน บุญชิต

ผัน บุญชิต (29 พฤศจิกายน พ.ศ. 2462 - 7 ธันวาคม พ.ศ. 2541) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดอุบลราชธานี 6 สมัย
ประวัติ.
ผัน บุญชิต เกิดเมื่อวันที่ 29 พฤศจิกายน พ.ศ. 2462 สำเร็จการศึกษาธรรมศาสตรบัณฑิต จากมหาวิทยาลัยธรรมศาสตร์
งานการเมือง.
ผัน เคยดำรงตำแหน่งเป็น ผู้พิพากษาหัวหน้าศาลจังหวัดบุรีรัมย์ ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรก ในการเลือกตั้ง พ.ศ. 2495 และได้รับเลือกเรื่อยมา จนถึง พ.ศ. 2529 รวม 6 สมัย 
ผัน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2526 ในรัฐบาลพลเอกเปรม ติณสูลานนท์ (ครม.43)
สมาชิกสภาผู้แทนราษฎร.
ผัน บุญชิต ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ถึงแก่อนิจกรรม.
ผัน บุญชิต ถึงแก่อนิจกรรม เมื่อวันที่ 7 ธันวาคม พ.ศ. 2541 สิริอายุ 79 ปี
ลิฟต์แห่งกานาลดูว์ซ็องทร์

ลิฟต์แห่งกานาลดูว์ซ็องทร์ หรือชื่อตามที่ขึ้นทะเบียนว่า ลิฟต์ทั้งสี่แห่งกานาลดูว์ซ็องทร์และอาณาบริเวณใกล้เคียง เมืองลาลูเวียร์และเลอเริล (มณฑลแอโน)  ได้แก่ ลิฟต์ยกเรือจำนวนสี่แห่ง ตั้งอยู่ใกล้กับเมืองลาลูเวียร์ ประเทศเบลเยียม ในเขตอุตสาหกรรมซียงแห่งวัลโลเนีย ซึ่งลิฟต์ทั้งสี่แห่งนี้ได้รับการขึ้นทะเบียนเป็นอนุสรณ์สถานสำคัญแห่งวาโลเนีย และมรดกโลกโดยองค์การยูเนสโก เมื่อปี ค.ศ. 1998 คลองแห่งที่ลิฟต์พาดผ่านนั้นมีความยาวประมาณ 7 กิโลเมตร ซึ่งเรียกว่า กานาลดูว์ซ็องทร์ ทำหน้าที่เชื่อมต่อลุ่มแม่น้ำเมิซกับแม่น้ำสเกลต์ ซึ่งมีระดับต่างกันถึง 66.2 เมตร จึงต้องมีการออกแบบลิฟต์เพื่อยกเรือขึ้นทีละระดับ โดยลิฟต์ชุดแรก (ลิฟต์หมายเลข 1) มีความสูง 15.4 เมตร เปิดใช้เมื่อปี ค.ศ. 1888 และอีกสามชุดมีความสูงเท่า ๆ กันคือ 16.93 เมตร เปิดใช้ต่อมาในปีค.ศ. 1917 
ลิฟต์ในแต่ละชุดประกอบด้วยลิฟต์และประตูน้ำจำนวนสองช่อง ซึ่งมีช่องเก็บน้ำจำนวนสองชุด โดยมีโครงสร้างและประตูน้ำทำจากเหล็กกล้าทั้งชุด ทั้งสองช่องนั้นทำงานสัมพันธ์กัน โดยเมื่อช่องหนึ่งมีระดับน้ำเพิ่มสูงขึ้น อีกช่องหนึ่งจะลดระดับลงเพื่อรักษาสมดุลของลิฟต์ทั้งชุด ลิฟต์ทั้งสี่ชุดนี้ได้รับการออกแบบโดยเอดวิน คลาร์ก โดยบริษัทสัญชาติอังกฤษ คลาร์ก สแตนส์ฟีลด์ แอนด์ คลาร์ก (Clark, Stansfield & Clark)
เดอะแกมเบลอร์

เดอะแกมเบลอร์  คือสตูดิโออัลบั้มลำดับที่ 6 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1978 หนึ่งในอัลบั้มที่โด่งดังที่สุดของเขา อัลบั้มนี้ทำให้ โรเจอส์ กลายเป็นหนึ่งในศิลปินที่ประสบความสำเร็จมากที่สุดในช่วงปีคศ. 1970 ถึง 1980 อัลบั้มนี้สามารถตีตลาดได้ทั่วโลก ทั้งแถบเอเชีย และจาไมก้า โรเจอส์บอกในตอนหลังว่า "ตอนที่ไปประเทศเกาหลีหรือฮ่องกง ผู้คนต่างก็เรียกเขาว่า เดอะแกมเบลอร์ !" (ในกระดาษโน้ตที่อยู่ภายในบ็อกเซ็ท "Through the Years" ปี 1998 ของ แคปิตอลเรเคิดส์) อัลบั้มนี้มียอดขายทั่วโลกมากกว่า 35 ล้านชุดในปัจจุบัน 
เพลงชื่อต้นอัลบั้ม The Gambler แต่งโดย Don Schlitz และเป็นคนแรกที่ร้องเพลงนี้ นอกจากนี้ยังมีศิลปินอีกมากมายนำมาร้องใหม่ด้วย แต่มันเวอร์ชันของของเคนนี โรเจอส์ทำให้เขาได้รับการยอมรับในวงการเพลงคันทรีและได้รับรางวัลเพลงคันทรียอดเยี่ยมแห่งปีในปีนั้น ซึ่งภายหลังได้กลายเป็นเพลงประจำตัวของเขาไป แม้ว่า Johnny Cash จะเป็นคนอัดเพลงนี้ก่อน แต่เวอร์ชันของโรเจอส์นั้นปล่อยออกมาก่อน ทั้งเพลงนี้และ She Believes in Me กลายเป็นเพลงฮิตและทำให้โรเจอส์เป็นที่รู้จักอย่างกว้างขวางในวงการเพลงคันทรี
และได้รับคำวิจารณ์จากนักแต่งเพลงมืออาชีพในวงการมากมายเช่น Alex Harvey, Mickey Newbury และ Steve Gibb โรเจอส์ยังแสดงความสามารถในการแต่งเพลงจากเพลง "Morgana Jones" อีกด้วย ส่วนตัวอัลบั้มนั้นได้ Larry Butler มาเป็นโปรดิวซ์เซอร์ให้
ด้วยความโด่งดังของอัลบั้มนี้ทำให้ถูกนำมาวางขายใหม่หลายครั้ง หลังจากที่ United Artists ถูกรวมเข้ากับ EMI/Capitol ในปี 1980 ก็มีการปล่อยออกนี้ออกมาขายใหม่ในรูปแบบแผ่นเสียงและเทปคาสเซ็ท ภายใต้สังกัด Liberty Records ซึ่งหลายปีต่อมาก็ได้ปล่อยอัลบั้มนี้เวอร์ชันย่อยที่ตัดเพลง "Morgana Jones" ออกไปมาขายใหม่ EMI Manhattan Records ได้วางจำหน่ายอัลบั้มนี้ฉบับ CD ในช่วง 1980 และ ฉบับดั้งเดิม จาก Mobile Fidelity Sound Labs นั้นวางขายในรูปแบบแผ่นเสียง (ฉบับแผ่นเสียงอย่างดี) และสุดท้ายอัลบั้มนี้ก็ถูกปล่อยออกมาวางจำหน่ายอีกครั้งโดย ค่ายเพลง Dreamcatcher Records ซึ่งโรเจอส์เป็นเจ้าของเองในปี 2001 เป็นหนึ่งใน CD "Original Masters Series" ของเคนนี โรเจอส์
ในอังกฤษ ทั้งตัวอัลบั้มและเพลงชื่อเดียวกันขายได้ดีมากในตลาดเพลงคันทรี แต่ไม่สามารถขึ้นสู่ท๊อป 40 ได้ในชาร์ตเพลงป๊อป ในช่วงยุค 80 ซิงเกิลจากอัลบั้มนี้ถูกนำมาวางขายใหม่และติดท๊อป 100 เพลงขายดีเสมอ แต่ก็ไม่สามารถเข้าสู่ท๊อป 40 ได้อีกเช่นเคย จนกระทั่งในปี 2007 จึงสามารถขึ้นสู่อันดับที่ 22 ได้
นอกจากนี้ เพลง I Wish That I Could Hurt That Way Again ยังถูกตัดเป็นซิงเกิลภายหลังในปี 1986 โดย T. Graham Brown เป็นผู้ร้อง และขึ้นถึงอันดับที่ 3 ในชาร์ตเพลงคันทรี
เสี้ยว (พืช)

เสี้ยว ชื่อวิทยาศาสตร์: "Bauhinia malabarica" เป็นพืชในวงศ์ถั่ว สกุลชงโค ในทางสมุนไพร เสี้ยวมีฤทธิ์ทางใช้ ฟอกโลหิต แก้ไอ แก้ไข้ ขับโลหิตระดู ขับปัสสาวะ มีฤทธิ์ต้านเชื้อมาลาเรีย
ยูฟ่ายูโรปาลีก นัดชิงชนะเลิศ 2013

ยูฟ่ายูโรปาลีก นัดชิงชนะเลิศ 2013 เป็นนัดชิงชนะเลิศของการแข่งขัน ยูฟ่ายูโรปาลีก ฤดูกาล 2012–13 และเป็นครั้งที่ 42 ของการแข่งขันชิงแชมป์สโมสรในทวีปยุโรป โดยยูฟ่า และเป็นฤดูกาลที่ 4 ตั้งแต่การเปลี่ยนชื่อจาก ยูฟ่า คัพ เป็น ยูฟ่ายูโรปาลีก โดยการแข่งขันนัดนี้จะมีขึ้นที่ อัมสเตอร์ดัม อารีนา ในกรุงอัมสเตอร์ดัม ประเทศเนเธอร์แลนด์ ในวันที่ 15 พฤษภาคม พ.ศ. 2556 ซึ่งสนามนี้เป็นสนามเหย้าของทีมอาแจ็กซ์
คู่ชิงชนะเลิศเป็นการลงสนามระหว่างทีมจากโปรตุกีส เบนฟิกา พบกับทีมจากอังกฤษ เชลซี. เชลซีชนะ 2-1 และเข้าไปพบกับผู้ชนะเลิศของ ยูฟ่าแชมเปียนส์ลีก ฤดูกาล 2012–13 ใน ยูฟ่าซูเปอร์คัพ 2013.กับชัยชนะครั้งนี้, เชลซีถือเป็นสโมสรลำดับที่สี่, หลังจาก ยูเวนตุส, อาแจ็กซ์ และ บาเยิร์นมิวนิก, ที่คว้ามาทั้งหมดสามรายการระดับสโมสรยูฟ่า, อาทิเช่นแชมป์ ยูฟ่าแชมเปียนส์ลีก ในปี 2012, และ ยูฟ่า คัพ วินเนอร์ส คัพ ในปี 1971 และปี 1998.
สถานที่แข่งขัน.
อัมสเตอร์ดัม อารีนา ได้รับการยืนยันให้เป็นสนามแข่งขันในรอบชิงชนะเลิศ เมื่อวันที่ 16 มิถุนายน พ.ศ. 2554 โดยเคยจัดการแข่งขันในรอบชิงชนะเลิศยูฟ่าแชมเปียนส์ลีก 1998 (พ.ศ. 2541) ในเกมที่เรอัลมาดริด ชนะ ยูเวนตุส มาแล้ว อีกทั้งยังเป็นสนามในยูโร 2000, โดยใช้ในเกมรอบรองชนะเลิศทั้งสิ้น 5 นัดด้วยกัน.
สำหรับครั้งที่แล้วที่สนามของทีมอาแจ็กซ์ในเกมสโมสรยุโรป, เช่นเดียวกันกับการที่ได้ลงเล่นในฐานะเจ้าภาพกับเกมนัดชิงชนะเลิศฟุตบอลสโมสรยุโรป: รอบชิงชนะเลิศ ยูโรเปียนคัพ ปี 1962, รอบชิงชนะเลิศ ยูโรเปียนคัพวินเนอร์สคัพ ปี 1977, และนัดที่สองของ ยูฟ่าคัพ รอบชิงชนะเลิศปี 1992.
ตราแผ่นดินของกาตาร์

ตราแผ่นดินของกาตาร์  รุ่นปัจจุบันได้เปิดตัวเมื่อวันที่ 15 กันยายน 2022 ที่พิพิธภัณฑสถานแห่งชาติกาตาร์ ตราแผ่นดินใหม่นี้ประกอบด้วยสัญลักษณ์ทางประวัติศาสตร์ของกาตาร์ ได้แก่ ดาบของผู้ก่อตั้ง ต้นปาล์ม ทะเล และเรือแบบดั้งเดิม ทั้งหมดเป็นสีน้ำตาลแดงวางบนฉากหลังสีขาว 
ตราแผ่นดินของกาตาร์ก่อนหน้า เริ่มใช้เมื่อปี 1976 ถึงปี 2022 มีส่วนประกอบคือ โล่ เป็นรูป ต้นปาล์มอยู่บนเกาะ เรือโดว์กำลังแล่นอยู่ที่ทะเล ดาบไขว้กัน พื้นหลังสีเหลืองส้ม และธงชาติกาตาร์ มีคำขวัญในวงกลมธงชาติกาตาร์ เขียนว่า รัฐกาตาร์
โนเกีย 808 เพียววิว

โนเกีย 808 เพียววิว  เป็นสมาร์ตโฟนที่ใช้ระบบปฏิบัติการซิมเบียนเบลล์ ผลิตโดยโนเกีย เปิดตัวครั้งแรกเมื่อวันที่ 27 กุมภาพันธ์ พ.ศ. 2555 ในงานโมบายล์เวิลด์คองเกรส และเป็นสมาร์ตโฟนรุ่นแรกที่มาพร้อมเทคโนโลยีเพียววิว ที่สามารถถ่ายภาพความละเอียดสูงในทุกสภาพแสงได้ 
ต่อมาในวันที่ 24 มกราคม พ.ศ. 2556 โนเกียได้ยืนยันว่า "808 เพียววิว" จะเป็นสมาร์ตโฟนซิมเบียน รุ่นเรือธงรุ่นสุดท้ายของโนเกีย
ประธานาธิบดีมัลดีฟส์

ประธานาธิบดีมัลดีฟส์ หรือเรียกอย่างเป็นทางการว่า ประธานาธิบดีแห่งสาธารณรัฐมัลดีฟส์  เป็นประมุขแห่งรัฐและหัวหน้ารัฐบาลของประเทศมัลดีฟส์ และผู้บัญชาการทหารสูงสุดของกองกำลังป้องกันประเทศมัลดีฟส์
ผู้ดำรงตำแหน่งคนปัจจุบันคือ Mohamed Muizzu ซึ่งได้รับเลือกในปี 2566 ด้วยคะแนนเสียงข้างมากร้อยละ 54.5 เอาชนะอดีตประธานาธิบดีอิบราฮิม โมฮัมเหม็ด โซลิห์ ซึ่งดำรงตำแหน่งอยู่ในขณะนั้น
โปรตอน เอ็กซ์โซร่า

โปรตอน เอ็กซ์โซร่า  เป็นรถยนต์เอนกประสงค์ขนาดเล็กมาก (Mini MPV) ผลิตโดยโปรตอน ผู้ผลิตรถยนต์สัญชาติมาเลเซียรายแรก เริ่มผลิตในปี พ.ศ. 2551 และเริ่มออกวางจำหน่ายในปี พ.ศ. 2552 ถือเป็นรถ MPV 7 ที่นั่งรุ่นแรกของโปรตอน ชื่อของเอ็กซ์โซร่านั้นได้รับแรงบันดาลใจมาจากเข็ม ซึ่งสกุลของเข็มนั้นคือ Ixora จึงนำมาตั้งเป็นชื่อรถโดยเปลี่ยนจาก I เป็น E สร้างขึ้นบนแพลตฟอร์ม P2 ของโปรตอน สำหรับเครื่องยนต์นั้น เป็นเครื่องยนต์ 1.6 ลิตร และมีการทำรุ่น Turbo ออกมาด้วย เป็นเครื่องยนต์ในตระกูล CamPro ของโปรตอน ระบบเกียร์เป็นเกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติ CVT 6 สปีด จากนั้นในปี พ.ศ. 2554 จึงได้มีการไมเนอร์เชนจ์ขึ้น โดยเปลี่ยนด้านหน้าใหม่ ในอินโดนีเซียมีการนำเข้าไปขายในชื่อ โปรตอน เอ็กซ์โซร่า สตาร์  ด้วย มีฐานการประกอบที่ประเทศมาเลเซีย
ในประเทศไทย พระนครยนตรการ ซึ่งเป็นผู้จำหน่ายของโปรตอนในปัจจุบัน ได้นำเอ็กซ์โซร่ามาเปิดตัวเมื่อปี พ.ศ. 2552 โดยนำเข้าจากมาเลเซีย และทำยอดขายไปได้เรื่อยๆ จนกระทั่งในปี พ.ศ. 2555 ได้มีการนำรุ่น Minorchange เข้ามาจำหน่ายในประเทศไทย โดยมี 3 รุ่น คือ โปรตอน เอ็กซ์โซร่า เทอร์โบ  โปรตอน เอ็กซ์โซร่า ไพรม์  รวมถึงรุ่นเดิมยังคงมีจำหน่ายอยู่
ผักจินดา

ผักจินดา หรือ ผักเชียงดา (ชื่อวิทยาศาสตร์: "Gymnema inodorum") เป็นไม้เถาเลื้อยพบได้ในประเทศแถบทวีปเอเซีย เช่น อินเดีย พม่า ในประเทศไทยนิยมนำมารับประทานเป็นผักหรือใช้ปรุงอาหาร มีสรรพคุณช่วยลดระดับน้ำตาลในเลือดสำหรับผู้เป็นเบาหวานทั้งสองชนิดได้
ลักษณะทางพฤกษศาสตร์.
เป็นไม้เถาเลื้อยยาว ใบและเถามีสีเขียวเส้นผ่านศูนย์กลางประมาณ 0.5 - 5 ซม. มักเลื้อยเลื้อยพาดตามต้นไม้ใหญ่ มีความยาวประมาณ 5 -10 เมตร ในทุกส่วนของผักจินดาจะมีน้ำยางสีขาวลักษณะเหมือนน้ำนม ใบเดี่ยวเป็นรูปกลมรี ฐานใบจะมน ปลายใบแหลม ขอบใบเรียบ ด้านของใบจะสีเขียวเข้ม (upper epidermis) กว่าหลังใบ (lower epidermis) ใบจะออกเรียงเป็นคู่ตรงข้ามกัน ออกดอกเป็นช่อแน่น มีสีขาวอมเขียวอ่อน กลม เล็ก มีเส้นผ่าศูนย์กลางประมาณ 5-6 มม. ส่วนผลจะออกเป็นฝักคู่
การขยายพันธ์.
ผักจินดานิยมขยายพันธ์โดยการปักชำกิ่ง เจริญเติบโตได้ในดินร่วน ในฤดูฝนจะให้ผลผลิตมาก พบมากในภาคเหนือของไทย
การใช้ประโยชน์.
ในภาคเหนือของไทยนิยมนำผักจินดามาประกอบอาหารต่าง ๆ มีการค้นพบทางวิทยาศาสตร์ยืนยันว่าผักจินดาสามารถลดระดับน้ำตาลในเลือดตั้งแต่ปี พ.ศ. 2469 นอกจากนี้ยังพบว่าการทดลองในสัตว์ยังทำให้ระดับอินซูลินมีปริมาณสูงขึ้น
คุณค่าทางโภชนาการ.
ใน 100 กรัม ของผักจินดาประกอบด้วยน้ำประมาณร้อยละ 82.9 พลังงาน 60 แคลอรี ให้คุณค่าทางโภชนาการดังนี้
ไวอาคอม

ไวอาคอม  ย่อจาก "Video & Audio Communications" เป็นบริษัทสื่อมวลชนสัญชาติอเมริกัน ดำเนินงานส่วนใหญ่เกี่ยวกับ ภาพยนตร์และเคเบิลโทรทัศน์ และอื่น ๆ ในปี ค.ศ. 2010 ถือเป็นเครือบริษัทประเภทสื่อที่ใหญ่ที่สุดเป็นอันดับ 4 ของโลก รองจากเดอะวอลต์ดิสนีย์ ไทม์วอร์เนอร์ และนิวส์คอร์ปอเรชัน
โรงเรียนโยนออฟอาร์คบริหารธุรกิจ

St. Joan Of Arc Business Administration School โรงเรียนโยนออฟอาร์คบริหารธุรกิจ มีชื่อย่อ ภาษาไทยว่า “ย.อ.ธ” และภาษาอังกฤษว่า “J.B.A.S”
ประวัติย่อ.
การก่อตั้งโรงเรียนเป็นการระลึกถึง นักบุญโยนออฟอาร์ค ซึ่งเป็นวีรสตรีชาวฝรั่งเศสและเป็นผู้นำทัพฝรั่งเศสรบกับกองทัพอังกฤษ ทำให้ฝรั่งเศสได้รับชัยชนะ จึงเกิดเป็นศาสนนามของโรงเรียน 
สถานะโรงเรียนปัจจุบัน.
มีครูจำนวนทั้งสิ้น 10 คน และจำนวนนักเรียนโดยประมาณทั้งสิ้น 50 คน ปัจจุบันโรงเรียนทำการสอนนักเรียนระดับ ปวช.ชั้นปีที่3 และปวส.ชั้นปีที่ 2 เนื่องจากทางโรงเรียนจะปิดกิจการโรงเรียน ในปีการศึกษา 2557 เดือนมีนาคม
แผนการเรียน.
โรงเรียนโยนออฟอาร์คบริหารธุรกิจ มีแผนการเรียนให้นักเรียนเลือกตามความถนัดและความชอบ โดยเน้นสื่อการเรียนการสอนเป็นภาษาอังกฤษ ซึ่งแบ่งระดับได้ดังนี้
โครงสร้างอาคาร.
ประกอบด้วยอาคารเรียน 4 หลัง ได้แก่ 
ชั้น 1 เป็นห้องธุรการและการเงิน ห้องแนะแนว ห้องสมุค ห้องโสตศึกษา ห้องพยาบาล ห้องเรียนพิมพ์ดีดไฟฟ้า และห้องโถงใหญ่ ไว้สำหรับจัดกิจกรรมในที่ร่ม
ชั้น 2 เป็นห้องปฏิบัติการสาขาวิชาการบัญชี ห้องปฏิบัติการสาขาวิชาคอมพิวเตอร์ ห้องเรียนบรรยาย ห้องพักครู
ชั้น 3 - 5 เป็นห้องเรียน และห้องบรรยายขนาดใหญ่
ชั้น 6 เป็น หอประชุม และดาดฟ้า
ชั้น 1 เป็นห้องพักครู ห้องวิชาการ ห้องวัดผล ห้องฝ่ายปกครอง ห้องกิจกรรมนักเรียนนักศึกษา ห้องปฏิบัติการทางภาษาอังกฤษ ห้องสำนักงานอธิการ
ชั้น 2 เป็นห้องประชุม ห้องสัมมนา ห้องเรียนวิชาภาษาอังกฤษ ห้องทำพิธีกรรม คาทอลิก
ชั้น 3 - 5 เป็นห้องเรียนวิชาสามัญ 
ชั้น 6 เป็นห้องพิมพ์ดีดทั้งหมด
ชั้น 1 เป็นพื้นที่สำหรับให้นักเรียน พักผ่อน ห้องสุขาชาย
ชั้น 2 เป็นห้องมารยาท และห้องพิพิธภัณฑ์
ชั้น 1 เป็นห้องปฏิบัติการสาขาวิชาการขาย/การตลาด โรงอาหาร และร้านค้าต่างๆ ห้องสหกรณ์ ห้องสุขาหญิง
ชั้น 2 เป็นห้องพักครู
ตราประจำโรงเรียน.
รูปนักบุญโยนออฟอาร์ค อยู่เหนือคติพจน์ของโรงเรียน
คติพจน์.
สุจริต ประสิทธิภาพ รับผิดชอบ นบนอบ เชื่อฟัง